Ferḥat Ɛebbas

Ferḥat Mekki Ɛebbas (ilul deg wass n 24 Tuber 1899 deg Ṭahir , Jijel - yemmut deg 24 Dujember 1985 , deg temdint n Ldzayer ), d argaz n tsertit aqbayli yerna d ameɣnas ay iwten i lmend n ussuffeɣ n Fransa seg Ldzayer. Deg 1946, yesnulfa-d Tadukli Tamegdayt n Teskint Tadzayrit (Union démocratique du manifeste algérien).

Deg tallit n wemgaru (ṭṭrad) n Ldzayer, Ɛebbas yettekka deg Terni n Weslelli Aɣelnaw (Front de Libération Nationale). Deg 1958, yeqqel d aselway amezwaru n Unabaḍ Uɛḍil (gouvernement provisoire) n Tegduda tadzayrit, yerna yeṭṭef amkan-a arma ay d 1961, asmi ay t-id-yexlef Benyusef Benxedda . Deg 1962, yettwafren d aselway n Wegraw Aɣelnaw (amni [parlement]) amezwaru n Ldzayer. Deg 1963, yeffeɣ seg wemkan-a ɣef ljal n yiwen n umennuɣ akked unabaḍ n Ḥmed Ben Bella . Ɣef ljal n waya ay yettwaḥbes deg Wedrar. Deg 1965, cwiṭ kan qbel ad d-tili tuttya-nni taserdasit n Hewwari Bumedyen , Ɛebbas bran-as-d seg lḥebs, maca yejbed iman-nnes seg tsertit.